Държавен вестник, бр. 98, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  98
както при нормална работа, така и в условията 
на неизправност да са гарантирани здравето 
и безопасността на хората и на домашните 
животни и защита на вещите.
(3) Не се допускат:
1. изменение на техническите параметри на 
радиосъоръженията спрямо тези, определени 
от производителя;
2. електронни съобщения, които съдържат 
заблуждаващи знаци и/или сигнали за помощ, 
бедствие, авария, злополука или тревога.
Чл. 7. (1) При използването на радиочестот-
ния спектър трябва да се спазват нормите и 
изискванията за защита на населението от 
вредното въздействие на електромагнитни 
полета в съответствие с Наредба № 9 от 
1991 г. за пределно допустими нива на елек-
тромагнитни полета в населени територии и 
определяне на хигиенно-защитни зони около 
излъчващи обекти.
(2) Лицата трябва да предприемат мерки 
за намаляване до минимум на риска за насе-
лението от вредните електромагнитни полета 
и излъчвания, като разполагат електронните 
съобщителни устройства на такива места, 
където населението ще бъде най-малко из-
ложено на вредни излъчвания.
(3) В случай че електромагнитните излъч-
вания вследствие експлоатацията на електрон-
ните съобщителни устройства превишат опре-
делените в съответните стандарти гранични 
стойности, предприятията се задължават да 
ги приведат в съответствие възможно най-
бързо или ако това е невъзможно, да спрат 
използването на засегнатите устройства.
(4) При възникване на проблем, свързан 
с електромагнитната съвместимост, лица-
та правят за своя сметка предписаните от 
Комисията за регулиране на съобщенията 
промени в местоположението и параметрите 
на електронните съобщителни устройства.
(5) В случай че превишаването на гра-
ничните стойности на електромагнитните 
излъчвания е в резултат от работата на две 
или повече устройства, разположени в не-
посредствена близост едно до друго, и при 
тяхната работа преди инсталирането на пос­
ледното не се наблюдава превишаване на 
гранични стойности, то лицето, инсталирало 
най-късно устройството, трябва да осигури 
такива условия, при които не се превишават 
граничните стойности на електромагнитните 
излъчвания, или да преустанови работата на 
устройството.
Допълнителна разпоредба
§ 1. По смисъла на тези правила:
1. „PMR/PAMR (Professional (Private) Mobile 
Radio/Public Access Mobile Radio)“ са електрон-
ни съобщителни мрежи от земна подвижна 
радиослужба за осъществяване на електронни 
съобщения.
2. „Railway Mobile Radio (RMR)“ e железо-
пътно подвижно радио от следващо поколение, 
включващо глобална система за мобилни съ-
общения в железопътния транспорт (GSM-R –  
Global Mobile System-Railway).
3. „Електронна съобщителна мрежа за 
соб­ствени нужди“ е електронна съобщителна  
мрежа, използвана за осъществяване на елек-
тронни съобщения по нетърговски начин. Из-
ползване за собствени нужди е налице, когато 
мрежата не се използва като средство за пре-
доставяне на електронни съобщителни услуги. 
4. „EIRP/e.i.r.p. (Equivalent Isotropically 
Radiated Power)“ e eквивалентна изотропно 
излъчвана мощност. Тя е равна на произве-
дението на мощността на входа на антената 
и усилването на антената в дадена посока 
спрямо изотропна антена (абсолютно или 
изотропно усилване).
5. „FDD (Frequency Division Duplex)“ е 
разделяне на дуплексните канали по честота.
6. „ETSI (European Telecommunication 
Standardization Institute)“ е Европейски инсти-
тут по стандартизация в далекосъобщенията.
7. „ECC (Electronic Communications 
Committee)“ е Комитет по електронни съоб­
щения към Европейската конференция на 
пощенските и далекосъобщителни админи-
страции (СЕРТ).
Заключителни разпоредби
§ 2. Правилата се приемат на основание 
чл. 66а, ал. 3 от Закона за електронните съ-
общения. 
§ 3. Настоящите правила са нотифицирани 
с номер 2021/501/BG по реда на Директива 
(ЕС) 2015/1535 на Европейския парламент и на 
Съвета от 9 септември 2015 г., установяваща 
процедура за предоставянето на информация 
в сферата на техническите регламенти и пра-
вила относно услугите на информационното 
общество. 
§ 4. Техническите изисквания за работа на 
електронните съобщителни мрежи от подвиж-
на радиослужба, приети с Решение № 82 от 
14.02.2019 г. на Комисията за регулиране на 
съобщенията (ДВ, бр. 19 от 2019 г.), се отменят.
Председател: 
Иван Димитров